  Майя Бывальцева Удмуртиын Дунъёсты чакланъя координаци кенеш кылдытӥзы. Отчы удысъя министерствоослэн, прокуратуралэн, монополиослы пумитъяськонъя управленилэн, Удмуртстатлэн, вузкаронниослэн, мер огазеяськонъёслэн ыстэм муртъёссы пырозы. Кенеш дунъёс будон сярысь ивортонъёсты ӵошатыса эскероз но сыӵе учыръёсты алон понна ӝегатскытэк ужрадъёс кутоз, ивортӥз элькун тӧролэн но кивалтэтлэн пресс-службазы. Улосвыл кивалтэтлэн тӧроез Ярослав Семёнов верамъя, элькунын сиён-юонъёслы дунъёсты арнялы быдэ чаклало. 30 нунал ӵоже дунъёс 30 процентлэсь трос будо ке, ивортонэз монополиослы пумитъяськонъя ёзэсъёсы лэзё. Пандемия дыръя нуналмысь кулэ луись сиён-юонъёсын бичетлы дунъёс, 2019-тӥ арысь толсурен ӵошатыса, 7,38 процентлы будӥзы. Монополиослы пумитъяськонъя федерал ёзэслэн элькунъя управлениезлэн кивалтӥсез Евгений Капсудин верамъя, 2020-тӥ арын оштолэзьысен гудырикошконозь сиён-юонъёслы дунъёсты нуналлы быдэ чаклазы. 14-тӥ толсуре со уж борды нош ик басьтӥськизы. Али ми вузкаронниосы куронъёс ыстӥмы но дунъёсты кулэстонэз чакланъя ужрадъёсын ужанрадлык дасямы. Со ужанрадлыкез Удмуртиысь прокуратураен соглаштомы. Вузъёсты вуттон быдэс сюресэз эскером – сиён-юонъёсты ваисьёс дорысен вузкарон дорозь Евгений Капсудин, Монополиослы пумитъяськонъя федерал ёзэслэн элькунъя управлениезлэн кивалтӥсезЭлькун тӧролэн но кивалтэтлэн администрацизылэн кивалтӥсез Сергей Смирнов югдурез эскерон уже мер огазеяськонъёс но пыриськыны кулэ шуыса пусйиз. Соослэн но политика партиослэн ыстэм муртъёссы 16-тӥ толсурысен вузкаронниосы вуылозы. Озьы ик асьмелы огъя ӟырдыт линия кылдытон луонлыкез эскероно, соя шаерамы улӥсьёс дунъёс будонлы ӝожтӥськыны быгатозы. Асьмелэн «Единая Россиялэн» ассэ умоен возьматэм линиез вань, калык солы дышиз ни, озьы ик промышленностья но вузкаронъя министерстволэн ӟырдыт линиез вань. Матысь дыре со ужпумез сэрттом-пертчом Ярослав Семёнов, Удмуртиысь кивалтэтлэн тӧроезТа дыре элькунамы улӥсьёс промышленностья но вузкаронъя министерстволэн ӟырдыт линияз жингыртыны быгато, солэн номерез – 8 (3412) 222-694 (ватсан 1). Со вордӥськонысен удмуртарняозь 9 часысен 17 часозь ужа.  Тегъёс: Мерлык Ижкар чаклан дунъёснотарифъёс Удмуртия сиён-юонъёс ЯрославСемёнов  